Երևանի 2800-ամյակը տոնականորեն նշվեց նաև Վիրահայոց թեմի Նինոծմինդայի Ռաֆայել Ջավախ կենտրոնում: Հանդիսույթը սկսվեց արժ. Տեր Արմաշ քհն. Պողոսյանի օրհնության խոսքով,որից հետո բացման խոսք ասաց տնօրեն Ժորա Սնխչյանը: Հիշարժան է, որ միջոցառման սցենարը լրիվությամբ կազմել էին կենտրոնի տարբեր խմբերի սաները. իրենք էին մշակել տեքստերը,ընտրել բանաստեղծություններն ու երգերը: Իսկ խմբավարներ Սամվել Փութուլյանը,Սաթիկ Սնխչյանը և Իրինա Քոլյանը միայն ուղղորդել էին նրանց աշխատանքը: